Orešnica

Orešnica (zriedkavo oriešnica, staršie občas orešník - pozri aj názvy v článku orešnica perlavá; lat. Nucifraga) je rod vtákov z čeľade krkavcovité (Corvidae).

 Systematika 
Systém rodu orešnica prevažujúci okolo roku 2020 je takýto:
rod orešnica (Nucifraga):
 orešnica borovicová/orešnica holubia (Nucifraga columbiana)
 orešnica perlavá/orešnica perlovaná/orešnica perlová (Nucifraga caryocatactes) v najužšom zmysle [porov. dole bod 3]
 orešnica južná/orešnica himalájska (Nucifraga hemispila) - alternatívne (najmä staršie) sa zaraďuje ako súčasť orešnice perlavej
 orešnica kašmírska (Nucifraga multipunctata) - alternatívne (najmä staršie) sa zaraďuje ako súčasť orešnice perlavej
Za posledných zhruba sto rokov existovali v podstate tri spôsoby delenia rodu orešnica:
1. V 20. storočí druh orešnica perlavá spravidla zahŕňal aj orešnicu južnú a orešnicu kašmírsku. Rod orešnica sa teda celkovo delil na len dva druhy - jeden americký (orešnica borovicová) a jeden eurázijský (orešnica perlavá).
2. Na začiatku 21. storočia už druh orešnica perlavá často zahŕňal len orešnicu južnú, zatiaľ čo orešnica kašmírka sa radila ako samostatný druh. Rod orešnica sa teda delil na tri druhy.
3. Okolo roku 2020 už prevažuje hore uvedený systém, t. j. orešnica perlavá nezahŕňa ani orešnicu južnú, ani orešnicu kašmírsku. Rod orešnica sa teda delí na štyri druhy.
Podrobné súčasné analýzy (okolo roku 2020) však dávajú protirečivé výsledky o príbuzenských vzťahoch medzi orešnicou perlavou v najužšom zmysle, orešnicou južnou a orešnicou kašmírskou, takže v súčasnosti sú (aj pri použití prísne fylogenetickej systematiky) všetky tri uvedené možné delenia (t. j. delenie 1, 2 či 3) rovnako platné.
GILL, F. et al. Crows, mudnesters, birds-of-paradise. IOC World Bird List Version 14.2. International Ornithologists' Union.  prístup: december 2024de Raad, Jordi & Päckert, Martin & Irestedt, Martin & Janke, Axel & Kryukov, Alexey & Martens, Jochen & Red'kin, Yaroslav & Sun, Yue-Hua & Töpfer, Till & Schleuning, Matthias & Neuschulz, Eike Lena & Nilsson, Maria. (2022). Speciation and population divergence in a mutualistic seed dispersing bird. Communications Biology. 5. 429.  (najmä Supplementary material: )Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood. 2015. The eBird/Clements checklist of birds of the world: v2015.  Ernst Mayr, James C. Greenway, Jr. (eds.). Check-list of birds of the world. vol. 15. 1962. S. 256-258  

 Referencie 

 Iné projekty 

Kategória:Krkavcovité